รัฐบาลไทย-ข่าวทำเนียบรัฐบาล-ปลัดมหาดไทย เผยการให้ความช่วยเหลือประชาชนในสถานการณ์น้ำท่วมขณะนี้เป็นไปอย่างเต็มกำลังความสามารถ ขอพี่น้องประชาชนเชื่อมั่นการทำงานของทุกภาคส่วนในพื้นที่
วันอาทิตย์ที่ 1 ตุลาคม 2566
01/10/2566
ปลัดมหาดไทย เผยการให้ความช่วยเหลือประชาชนในสถานการณ์น้ําท่วมขณะนี้เป็นไปอย่างเต็มกําลังความสามารถ ขอพี่น้องประชาชนเชื่อมั่นการทํางานของทุกภาคส่วนในพื้นที่
ปลัดมหาดไทย เผยการให้ความช่วยเหลือประชาชนในสถานการณ์น้ําท่วมขณะนี้เป็นไปอย่างเต็มกําลังความสามารถ ขอพี่น้องประชาชนเชื่อมั่นการทํางานของทุกภาคส่วนในพื้นที่ พร้อมย้ําเตือน แม้สถานการณ์หลายพื้นที่จะคลี่คลายก็ "อย่าประมาท" ด้วยการติดตามข่าวสารจากภาครัฐ
ปลัดมหาดไทย เผยการให้ความช่วยเหลือประชาชนในสถานการณ์น้ําท่วมขณะนี้เป็นไปอย่างเต็มกําลังความสามารถ ขอพี่น้องประชาชนเชื่อมั่นการทํางานของทุกภาคส่วนในพื้นที่ พร้อมย้ําเตือน แม้สถานการณ์หลายพื้นที่จะคลี่คลายก็ "อย่าประมาท" ด้วยการติดตามข่าวสารจากภาครัฐอย่างใกล้ชิด ทั้งนี้ สามารถสอบถามข้อมูลหรือขอความช่วยเหลือผ่านสายด่วนศูนย์ดํารงธรรม โทร. 1567 และสายด่วนนิรภัย โทร. 1784 ซึ่งมีเจ้าหน้าที่สแตนบายรับสายและช่วยเหลือตลอด 24 ชั่วโมง
วันนี้ (1 ต.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า จากสถานการณ์อุทกภัยที่พี่น้องประชาชนในหลายจังหวัดกําลังประสบอยู่ในขณะนี้ นายเศรษฐา ทวีสิน นายกรัฐมนตรี และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้สั่งการเน้นย้ําและกําชับแนวทางการให้บริหารจัดการสถานการณ์เพิ่มเติมจากแนวทางที่ทุกจังหวัด/อําเภอถือปฏิบัติกันอยู่แล้ว คือ “เรื่องของความรวดเร็ว” ในการที่จะลงไปช่วยเหลือพี่น้องประชาชน ทั้งก่อนเกิดภัย ระหว่างเกิดภัย และหลังเกิดภัย โดยที่สําคัญที่สุดก็คือว่า ทางผู้นําหน่วยในพื้นที่ อันประกอบไปด้วย ผู้ว่าราชการจังหวัด รองผู้ว่าราชการจังหวัด ปลัดจังหวัด และนายอําเภอ จะต้องมีการดูแล บูรณาการเข้าไปบําบัดทุกข์ บํารุงสุข ให้กับพี่น้องประชาชน ตามมาตรการที่ได้ซักซ้อมกันอย่างต่อเนื่อง ซึ่งเรื่องใหญ่คือ “ต้องประชาสัมพันธ์ข้อมูลข่าวสารให้พี่น้องประชาชนได้รับรู้รับทราบถึงสถานการณ์ของน้ํา” ทั้งน้ําจากฟากฟ้า คือ ฝนตก และน้ําจากต้นทางของแม่น้ําลําคลอง ลําห้วย คือ จากเทือกเขา รวมตลอดจนถึงอ่างเก็บน้ําขนาดเล็กที่มีปริมาณความจุน้ําน้อยที่ต้องเฝ้าระวังเป็นพิเศษ โดยใช้กลไกมิสเตอร์เตือนภัย จิตอาสา กํานัน ผู้ใหญ่บ้าน อาสาสมัครป้องกันภัยฝ่ายพลเรือน (อปพร.) ช่วยกันในการสอดส่อง สังเกต ดูแล และคอยเตือนภัย แจ้งเตือน (warning) เพื่อที่จะรับสถานการณ์การเปลี่ยนแปลงไปของสถานการณ์น้ํา โดยเฉพาะอย่างยิ่งพี่น้องประชาชนที่พักอาศัยอยู่ในจุดเสี่ยงภัย เช่น บริเวณตีนเขาที่มีโอกาสเสี่ยงที่จะเกิดดินสไลด์หรือเป็นเส้นทางที่อยู่น้ําไหลหลาก เพราะตอนนี้สถานการณ์ของทางภาคเหนือส่วนใหญ่จะเป็นน้ําไหลหลากเนื่องจากสภาพภูมิประเทศเป็นที่สูง และมีสิ่งกีดขวางทางน้ํา ทั้งนี้ หากประเมินแล้วว่าจะเกิดเหตุ แต่ยังไม่ได้รับความร่วมมือจากประชาชน ผู้ว่าราชการจังหวัด นายอําเภอก็จําเป็นต้องใช้อํานาจตามกฎหมายในฐานะผู้อํานวยการกองอํานวยการป้องกันและบรรเทาสาธารณภัยจังหวัด/อําเภออย่างจริงจัง ต้องออกคําสั่ง ให้เด็ดขาด เพื่อป้องกันความเสี่ยงไม่ให้เกิดขึ้น ป้องกันไม่ให้เกิดการสูญเสียชีวิตและทรัพย์สินของประชาชน รวมทั้งการสร้างเครือข่ายขยายผลฐานความรู้ หรือฐานข้อมูลเกี่ยวกับแหล่งน้ํา เกี่ยวกับจุดเสี่ยงภัย เกี่ยวกับช่องทางการสื่อสารที่จะเฝ้าระวังติดตามน้ํา นําข้อมูลข่าวสารจากการเฝ้าระวังติดตามน้ําไปสู่พี่น้องประชาชนอย่างเต็มกําลัง
นายสุทธิพงษ์ฯ กล่าวต่ออีกว่า สําหรับการดําเนินการ “เมื่อเกิดภัย” ผู้นําหน่วยในพื้นที่ต้องน้อมนําพระราโชบายของพระบาทสมเด็จพระเจ้าอยู่หัว ในการทําให้พี่น้องประชาชนกลับมาใช้ชีวิตได้อย่างเป็นปกติสุขโดยเร็ว ด้วยการบูรณาการกําลังคน ระดมสรรพกําลัง เครื่องไม้เครื่องมือ วัสดุอุปกรณ์เข้าช่วยเหลือพี่น้องประชาชน พร้อมทั้งจัดพื้นที่ที่ปลอดภัยไว้ให้เป็นพื้นที่พักพิงชั่วคราว มีที่หลับที่นอน มีโรงครัวประกอบอาหารการกิน มีน้ําดื่มสะอาด มีเสื้อผ้าเครื่องนุ่งห่ม หยูกยารักษาโรค โดยผู้ว่าราชการจังหวัดต้องร่วมกับประธานแม่บ้านมหาดไทยจังหวัดและเหล่ากาชาดจังหวัด เป็นหน่วยหลักเติมเต็มบรรเทาความทุกข์ความเดือดร้อนของพี่น้องประชาชน นอกเหนือจากความช่วยเหลือขององค์กรปกครองส่วนท้องถิ่น ที่เรามีหลักการแนวทางและกฎหมายรองรับการให้ความช่วยเหลืออยู่แล้ว และหากพื้นที่ไหนต้องประกาศเป็นพื้นที่ประสบสาธารณภัยเพื่อให้เกิดการบูรณาการเข้าไปช่วยเหลือตามกฎหมาย ผู้ว่าราชการจังหวัดโดยคณะกรรมการตามกฎหมายสามารถพิจารณาประกาศได้ด้วยตนเอง นอกจากนี้ “ภายหลังการเกิดเหตุ” ต้องเข้าสู่การฟื้นฟูและเยียวยาตามที่กฎหมายกําหนด ซึ่งเป็นการแก้ไขในขั้นต้น และในส่วนการแก้ไขปัญหาเชิงระบบ กระทรวงมหาดไทยโดยกรมโยธาธิการและผังเมืองได้ร่วมกับพี่น้องประชาชนจัดทําผังน้ําชุมชน (Geo - Social Map) เพื่อเติมเต็มระบบผังน้ําของประเทศไทยให้เสร็จสมบูรณ์มาเป็นเวลา 1 เดือนเศษ เรามีข้อมูลผังลุ่มน้ํา 22 ลุ่มน้ํา และผังน้ําชุมชนกว่า 100,000 ผัง ซึ่งขณะนี้ทุกส่วนราชการ/หน่วยงาน สามารถนํา Geo - Social Map ไปใช้ให้เกิดประโยชน์ได้แล้ว
“สําหรับสถานการณ์อุทกภัยในครั้งนี้ กองอํานวยการป้องกันและบรรเทาสาธารณภัยแห่งชาติได้กําชับไปยังทุกจังหวัดในการเตรียมรับสถานการณ์ในช่วงฤดูฝน ซึ่งทุกจังหวัดได้บูรณาการในการเตรียมความพร้อม และซักซ้อมแนวปฏิบัติตามแผนเผชิญเหตุอุทกภัยร่วมกับหน่วยงานที่เกี่ยวข้องทุกด้าน แต่ทว่าเมื่อเกิดสถานการณ์ขึ้น ก็ส่งผลทําให้หลายพื้นที่ต้องประสบสถานการณ์น้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่าน และพื้นที่ลุ่ม รวม 28 จังหวัด ได้แก่ จังหวัดเพชรบูรณ์ แม่ฮ่องสอน อุตรดิตถ์ ลําพูน เชียงใหม่ ลําปาง สุโขทัย น่าน ตาก กําแพงเพชร แพร่ เลย ชัยภูมิ นครราชสีมา อุดรธานี ยโสธร กาฬสินธุ์ ขอนแก่น อุบลราชธานี ฉะเชิงเทรา ปราจีนบุรี นครนายก ตราด กาญจนบุรี ลพบุรี สมุทรปราการ สตูล และจังหวัดยะลา รวม 94 อําเภอ 320 ตําบล 1,361 หมู่บ้าน ประชาชนได้รับผลกระทบ 22,499 ครัวเรือน ปัจจุบันยังคงมีสถานการณ์ใน 12 จังหวัด 61 อําเภอ 239 ตําบล 1,057 หมู่บ้าน ประชาชนได้รับผลกระทบ 18,797 ครัวเรือน” นายสุทธิพงษ์ฯ กล่าว
นายสุทธิพงษ์ฯ ยังได้กล่าวอีกว่า สถานการณ์ที่เกิดขึ้นในตอนนี้ ขอให้พี่น้องประชาชนอย่าตระหนกตกใจ โดยทุกจังหวัดได้บูรณาการภาคีเครือข่ายทุกภาคส่วนเร่งเข้าช่วยเหลือพี่น้องประชาชนอย่างต่อเนื่อง ด้วยเจตนาเดียวกัน คือ มุ่งหมายให้พี่น้องประชาชนได้ใช้ชีวิตอย่างเป็นปกติโดยเร็วที่สุด และขอเรียนว่า สถานการณ์ที่เกิดในตอนนี้เป็นภาวะน้ําท่วมไหลหลากที่เกิดขึ้นอย่างรวดเร็ว และจะไหลลงไปสู่ที่ต่ําอย่างรวดเร็ว แล้วก็จะดีขึ้น “แต่ถึงอย่างไรก็อย่าได้ประมาท” ด้วยการติดตามฟังข่าวพยากรณ์อากาศของกรมอุตุนิยมวิทยา รวมทั้งจากผู้นําท้องที่ ท้องถิ่น อย่างต่อเนื่อง และขอให้เชื่อมั่นในการทํางานของทุกภาคส่วนว่าสามารถช่วยเหลือพี่น้องประชาชนในยามเกิดสถานการณ์อุทกภัยได้อย่างเต็มกําลังความสามารถ
นายสุทธิพงษ์ฯ กล่าวเพิ่มเติมว่า แม้ว่าในช่วงเวลานี้ เราอยู่ในช่วงเวลาที่กําลังประสบกับสถานการณ์ “น้ําท่วม” ในพื้นที่ 28 จังหวัด แต่ก็ต้องอย่าลืม “น้ําแล้ง” ซึ่งเป็นอีกเรื่องหนึ่งที่คนมหาดไทยก็ต้องดูแลพี่น้องประชาชนอีกหลายจังหวัดที่ในพื้นที่กําลังประสบกับสถานการณ์ภัยแล้งจากอิทธิพลของเอลนีโญหรือภาวะฝนแล้ง อย่างเช่นที่จังหวัดนครสวรรค์ ตอนนี้บึงบอระเพ็ดยังต้องเพียรพยายามสูบน้ําจากแม่น้ําน่านซึ่งมีระดับต่ํากว่าบึงบอระเพ็ดเป็นเมตร ๆ เพื่อเติมเต็มน้ําในบึงบอระเพ็ดที่จะต้องมีระดับน้ําที่มากพอเพื่อรักษาสมดุลสภาวะแวดล้อมหรือที่เราเรียกว่า ความหลากหลายทางชีวภาพ อันประกอบด้วย สัตว์น้ํา พืชน้ํา และนกน้ํา ที่มีเป็นหมื่น ๆ ชนิดไม่ให้สูญพันธุ์ไป หรือที่จังหวัดพิษณุโลกก็ยังมีปริมาณน้ําค่อนข้างน้อย แม้ว่าจะมีน้ําไหลหลากในพื้นที่อําเภอที่ติดกับจังหวัดเลยที่เป็นที่สูง เช่น อําเภอวังทอง แต่ปริมาณน้ําในคลองชลประทานและแหล่งน้ําที่ใช้ในการเกษตรยังน้อยอยู่มาก โดยตนได้มีวิทยุแจ้งไปเมื่อวานนี้ (30 ก.ย. 66) ให้ผู้ว่าราชการจังหวัดและนายอําเภอได้ช่วยกัน Re X-Ray สํารวจว่ามีพื้นที่เสี่ยงภัยในอําเภอและจังหวัดที่มีความเสี่ยงภัยเรื่องภัยแล้ง หรือเรื่องน้ําท่วม อยู่บริเวณไหนบ้าง และมีแนวทางเสนอแนะว่าการแก้ไขปัญหาระยะยาว อยากให้ทําอะไร และการแก้ไขปัญหาเฉพาะหน้าที่ทําไปแล้ว ทําอะไร เพื่อนําเข้าสู่ระบบ MOI War Room ที่จะเป็น Big Data การบริหารจัดการน้ําขนาดใหญ่ที่กระทรวงมหาดไทยและผู้ว่าราชการจังหวัด นายอําเภอ สามารถเข้าถึงได้ เพื่อให้เกิดการบริหารจัดการน้ําสําหรับประชาชนได้ครอบคลุมทั่วถึงในทุกมิติ เป็นการแก้ไขปัญหาระยะยาว ซึ่งถือว่ามีความสําคัญมาก เพราะพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานแนวทางไว้ว่า “ยามที่เรามีน้ําท่วม ก็ต้องพยายามระบายน้ําให้แห้ง เพื่อให้คนหายจากความเดือดร้อนโดยเร็ว แต่เวลาหน้าแล้งเราจะไม่มีน้ําใช้” เพราะฉะนั้นดีที่สุด เราจะทําอย่างไรที่จะหาแนวทางจัดเก็บน้ํายามที่มีน้ํามาก ใส่โอ่ง ใส่ตุ่ม ใส่บึง ใส่แก้มลิง ใส่หนองน้ํา หรือถ้ามีระยะเวลายาวพอสมควร สิ่งที่เราเรียกว่า การบริหารจัดการพื้นที่ตามหลักทฤษฎีใหม่ประยุกต์สู่โคก หนอง นา หรือที่พระบาทสมเด็จพระเจ้าอยู่หัว พระราชทานแนวทางไว้ในเรื่องของ “อารยเกษตร” คือทําให้พื้นที่ของเรามีเรื่องของแหล่งน้ําที่จะตัดมวลน้ําในที่ราบลุ่มไม่ให้ไหลลงไปสู่แม่น้ําทั้งหมด ให้เก็บไว้ในพื้นที่ที่เราสามารถกักเก็บได้
“ข้อมูลจากการ Re X-Ray พื้นที่เสี่ยงภัยน้ําแล้งและน้ําท่วมที่ชาวมหาดไทยกําลังดําเนินการสํารวจให้แล้วเสร็จภายในวันที่ 5 ต.ค. 66 นี้ จะได้นําเสนอต่อรัฐมนตรีว่าการกระทรวงมหาดไทย เพราะท่านได้ให้ความสําคัญในเรื่องนี้เป็นอย่างมาก และจะได้นําเสนอต่อนายกรัฐมนตรี ให้พิจารณานําเข้าสู่การประชุมคณะรัฐมนตรีว่า การบริหารจัดการงบประมาณเพื่อแก้ปัญหาด้านการจัดการน้ําของประเทศที่อิงกับ Thai Water Plan : TWP ที่ส่วนใหญ่จะเป็นแหล่งน้ําขนาดใหญ่อาจจะไม่เพียงพอต่อการแก้ปัญหาความเดือดร้อนให้กับพี่น้องประชาชน เพราะการแก้ไขปัญหาเรื่องน้ําท่วม น้ําแล้งนั้น ต้องมีแหล่งน้ําขนาดเล็กมากที่จําเป็นต้องดําเนินการจัดทําเพื่อให้สามารถช่วยตัดมวลน้ําหรือกักเก็บน้ําเอาไว้ใช้ในยามหน้าแล้ง ไม่ให้น้ําท่วมในหน้าฝน หรือกรณีที่เจอปัญหาเฉพาะหน้าในยามที่ฝนตกหนักเช่นนี้ แต่แหล่งน้ําขนาดเล็ก ไม่ได้ถูกจัดเก็บไว้ในระบบ TWP ซึ่งจะได้นําเสนอต่อคณะรัฐมนตรีพิจารณาหลักการปลดล็อคการบริหารจัดการน้ําโดยไม่จําเป็นต้องใช้ข้อมูลจาก TWP เพื่อให้โครงการขนาดเล็ก ขนาดย่อย สามารถได้รับการสนับสนุนงบประมาณเพื่อแก้ไขปัญหาเฉพาะหน้า เพื่อให้ระบบการบริหารจัดการน้ําของเราสมบูรณ์แบบ และมีความยั่งยืน” นายสุทธิพงษ์ฯ กล่าว
นอกจากนี้ นายสุทธิพงษ์ฯ ยังได้กล่าวถึงกรณีมีกระแสข่าวการระเบิดหินในแม่น้ําชีหรือแก่งสะพือ อําเภอพิบูลมังสาหาร จังหวัดอุบลราชธานี โดยยืนยันว่า “ไม่มีแนวคิดเรื่องของการใช้งบประมาณจํานวนมากไประเบิดแก่งสะพือ” เพราะกรมโยธาธิการและผังเมืองได้ทําการศึกษาและมีผลการศึกษาที่สมบูรณ์แบบแล้วได้ข้อสรุปว่า ควรจะมีการทํา floodway หรือ “คลองคู่ขนานกับแม่น้ําชี” เพื่อให้บริเวณที่เป็นสันดอนตามธรรมชาติยังคงเป็น Soft Power ของคนไทย และใช้งบประมาณน้อยมาก ไม่ต้องทําลายธรรมชาติอันสวยงามที่แก่งสะพือ แต่บางจุดอาจต้องขยายขอบแม่น้ําที่อาจมีความจําเป็นต้องเวนคืนที่อยู่บ้างแต่ก็ไม่ใช่บริเวณที่เป็นที่อยู่อาศัย และขอเรียนไปยังพี่น้องประชาชนทุกคนว่า การทํางานของภาคราชการไม่ได้ทําในลักษณะทุบโต๊ะ แต่เราทําในลักษณะให้พี่น้องประชาชนมีส่วนร่วมเป็น Partnership เป็นการบริหารจัดการแบบมีส่วนร่วม จึงขอให้อย่าได้เชื่อข่าวลือ และขอให้ผู้ว่าราชการจังหวัด นายอําเภอ ผู้นําท้องที่ ท้องถิ่น ได้สื่อสารประชาสัมพันธ์ข้อมูลข่าวสาร/ข้อเท็จจริงจากทางราชการให้พี่น้องประชาชนได้รับรู้รับทราบอย่างสม่ําเสมอ
นายสุทธิพงษ์ฯ กล่าวเพิ่มเติมว่า นอกจากนี้ ได้เน้นย้ําไปยังผู้ว่าราชการจังหวัด และนายอําเภอ กํากับดูแลองค์กรปกครองส่วนท้องถิ่น ให้ความช่วยเหลือพี่น้องประชาชนตามระเบียบของทางราชการ ภายหลังจากสถานการณ์เข้าสู่ภาวะปกติ โดยพี่น้องประชาชนที่กลับเข้ายังอาคารบ้านเรือน ขอให้ได้ตรวจสอบความเสียหายและความปลอดภัยของตัวบ้านก่อนที่จะกลับเข้าไปในบ้าน เช่น ระบบไฟฟ้า ท่อประปา แก๊ส รวมถึงสัตว์มีพิษที่อาจเข้ามาอาศัยในบ้าน และหากต้องการขอรับความช่วยเหลือในทุกเรื่อง ขอให้ได้แจ้งไปยังผู้นําท้องที่ ท้องถิ่น ในพื้นที่ หรือโทรสายด่วนนิรภัย 1784 และสายด่วนศูนย์ดํารงธรรม 1567 ตลอด 24 ชั่วโมง